રાજ્યસભાની ચૂંટણીને લઇને થયેલા વિવાદે હજી શાંત થવાનું નામ નથી લીધું. રાજ્યસભામાં કોંગ્રેસના બે ધારાસભ્યોના વોટને ચૂંટણીપંચ દ્વારા રદ્દ કરવાના નિર્ણયને લઇને ભાજપ હવે ગુજરાત હાઇકોર્ટના દરવાજે પહોંચ્યું છે. ઉલ્લેખનીય છે કે રાજ્યસભાની ચૂંટણી બાદ નાયબ મુખ્યમંત્રી નીતિન પટેલે આ મામલે કોર્ટે જવાની ચિમકી ઉચ્ચરી હતી. અને તે બાદ આ ચૂંટણીમાં હારેલા કોંગ્રેસ છોડી ભાજપમાં જોડાયેલા બલવંતસિંહ રાજપૂત હવે ગુજરાત હાઇકોર્ટની શરણે આવ્યા છે. અને તેમણે ચૂંટણી પંચના આ નિર્ણયને હાઇકોર્ટમાં પડકાર્યો છે.